Seven Up (bend)
<s>Seven Up je bila poznata bosanskohercegovačka pop grupa osnovana 1993. godine u ratnom Sarajevu.</s><s>Grupa prestaje s radom u potpunosti 2004. godine kada je napušta njen frontmen Deen.</s>

<s>Biografija 
Grupa se osniva u  ratnom Sarajevu 1993. na osnovu ideje tadašnjih tinejdžera Gordana Radića-Gogija, Elvira Hadžijamakovića-Lile, Zoltana Milića-Zolija, Eldina Nizama-Dine i Eldina Oprašića.</s><s>Prvi put nastupaju na festivalu Vaš šlager szone 93 na kome su kompozicijom "Princeza Neona" u konkurenciji tadašnje sarajevske pop scene osvojili 4. mjesto.</s><s>U narednom periodu grupa doživljava personalne promjene i dovođenjem ženskog vokala u grupu pripremaju pjesme za svoj prvi album " Noćne ptice" koji im 1995. izdaje diskografska kuća HALIX iz Sarajeva.</s><s>Album " Noćne ptice" biva proglašen albumom godine.</s>

<s>Krajem 1996 g. grupu napušta Nermin Karšić u grupu dolazi 15-godišnji Fuad Backović kao vokal umjesto dotadašnje pjevačice Aide Lindov i od tada grupa djeluje u slijedećoj postavi čine: Gordan-Gogi Radić vokal, koreograf i osnivač grupe, Nedim Zgodić, Elvir Hadžijamaković - Lilo, Damir Pašić - Dadi i Fuad Backovića, kao plesači i vokali.</s><s>Godina 1997. je bila godina početka pune afirmacije grupe, koju su iskoristili za pripremu novih pjesama i za brojne nastupe, a ta koncertna aktivnost im je i bez novog projekta donijela  titulu "Grupa godine 97".</s><s>1998. godine izdaju album "Otvori oči" koji je iste godine postigao tiraž od više desetina hiljada prodatih nosača zvuka.</s><s>Zahvaljujući tome grupa je postala poznata u susjednim Hrvatskoj i Sloveniji i počela sa nastupima po diskotekama širom Zapadne Evrope.</s>

<s>Godine 1999. grupa je bila na kvalifikacionom festivalu za Eurosong, međutim kao predstavnik BiH izabran je Dino Merlin koji ih je prestigao za nekoliko bodova.</s><s>Međunarodni muzički festival "Forte 99" održan u Sarajevu je potvrdio da svi uspjesi grupe Seven Up nisu ni malo slučajni i grupa na istom osvaja 5 nagrada u svim kategorijama festivala.</s><s>U toku 1999. godine osim nastupa širom Evrope, Seven Up učestvuje i na večeri zabavne muzike festivala "Bihać 99" i osvaja prvu nagradu publike.</s><s>Svi uspjesi kojima je obilježena 1999 godina, grupi Seven Up donose priznanje "Grupa godine 99" u BiH, a afirmacija grupe u Hrvatskoj i Sloveniji je potvrđena pozivom i učešćem na eminentnom festivalu "Melodije Jadrana 99" održanom u Splitu, na kojem je grupa Seven Up nastupila u revijalnom dijelu festivala i na kome su im predstavnici Croatia Records-a uručili visoko priznanje za ostvaren tiraž albuma "Otvori oči" na teritoriji Hrvatske i Slovenije.</s>

<s>Tokom 2000. godine grupa nastupa na festivalima u Zrenjaninu i Budvi, u Zrenjaninu grupa osvaja znatnu medijsku pažnju i pažnju publike, također izdaju novi album pod nazivom "Seven" povodom 7. godišnjice grupe koji osvaja publiku na cijelom prostoru bivše Jugoslavije.</s><s>Grupa Seven Up se odlikuje kvalitetno osmišljenim show programom koji prezentira publici prilikom svojih cjelovečernjih nastupa, a koji karakteriše bogat i raznovrstan repertoar u kome se osim vlastitih kompozicija nalaze i aktuelni hitovi domaće i inozemne muzike.</s><s>2003.</s><s>Deen napušta grupu, a ona prestaje sa svojim radom 2004.</s>

<s>Diskografija 
 1995.</s><s>"Noćne ptice"
 1998.</s><s>"Otvori oči"
 2000.</s><s>"Seven"
 2003.</s><s>"Unikat"
 2004.</s><s>"Kraj"</s>

<s>Reference</s>

<s>Bosanskohercegovačke muzičke grupe</s>

